
	Data publicării : 31.08.2026

ANUNȚ


	Serviciul de Ambulanță Județean Brăila, cu sediul în localitatea Brăila, Str. Pietății nr. 1-3, județul Brăila, organizează  concurs  pentru ocuparea  următorului post contractual vacant din Statul de funcții:
· Denumire post : MUNCITOR CALIFICAT IV -  ELECTROMECANIC AUTO
· Numarul posturilor : 1(unul)
· Nivelul postului : funcții de execuție
· Perioada: nedeterminată
· Normă de muncă: întreagă (8 ore/zi, 40 ore/săptămână)

Postul face parte din  cadrul “Compartimentului Mișcare și exploatare auto. Atelier întreținere și reparații auto. Revizie tehnică.
     Concursul se desfășoară conform  prevederilor Hotărării Guvernului nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Ordinului MS nr.1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare,  Referatului directorului tehnic interimar înregistrat sub nr.6090/17.08.2026.
 
La concurs poate participa orice persoană  care îndeplinește urmatoarele condiții :
I. Generale :
   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. Specifice:
a) diplomă de bacalaureat sau diplomă de absolvire a liceului;
b) curs de calificare – electromecanic auto;
        d)  permis de conducere categoriile B si C.

        Cerințe specifice postului: disponibilitate  pentru program prelungit (având în vedere  specificul activității Serviciului de Ambulanță Județean Brăila).

Perioada de înscriere la concurs -  10 zile lucrătoare  de la data afișării anunțului: 31.08.2026-11.09.2026 ora 13,00 (termen limită de depunere dosare). Înscrierile se fac între orele 8,00-13,00.
Dosarul de concurs se  depune  la sediul Serviciului de Ambulanță Județean Brăila - Compartiment RUNOS (persoana de contact  Surdeanu Constanța - telefon 0239 611000  sau 0785200151) și va conține:
a) formular de înscriere la concurs (formular tip – se va completa la  Compartimentul RUNOS);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de naștere;
d) copia  certificatului de căsătorie(unde este cazul) sau a unui alt document prin care s-a realizat schimbarea de nume, dupa caz;
e) copia diplomei de bacalaureat sau de absolvire a liceului;
f) copia diplomei de absolvire a cursului de electromecanic auto;
g) copia permisului de conducere (fața-verso);
h) copia carnetului de muncă, a adeverinței eliberată de angajator pentru perioada lucrată  ( însoțită de extras REVISAL / REGES)/ altor documente justificative care să ateste vechimea  în muncă și vechimea ca electromecanic auto; 
i) certificatul de  cazierul judiciar sau, dupa caz, extrasul de cazier judiciar;
j) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
 k) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019  privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
 l) curriculum vitae, model comun european.

	Modelul orientativ al adeverinţei  care atestă vechimea în muncă și  vechimea ca electromecanic auto  este prevăzut în HG nr.1336/2022 - anexa nr. 3 și pe site-ul SAJ Brăila. Adeverința  va fi însoțită de extrasul REVISAL / REGES certificat “conform cu originalul”  de persoana din unitate  cu atribuţii desemnate în acest sens.
   În situația în care candidatul  a lucrat o anumită perioadă de timp în afara României, într-un stat membru UE sau cu care România are acord bilateral, va depune la dosarul de concurs  documente justificative – adeverințe însoțite de  contractele individuale de muncă -  traduse și legalizate. Adeverințele  trebuie să conțină în clar denumirea angajatorului, data eliberării, numele și prenumele angajatului, funcția deținută, perioada lucrată (data angajării, data încetării activității, eventualele perioade de suspendare a contractului de muncă), numele și calitatea persoanei care o  eliberează.
 Perioada în care o persoană fizică autorizată desfăşoară activităţi economice în temeiul  OUG nr.44/2008 cu modificări și completări, constituie vechime în specialitate, cu îndeplinirea următoarelor condiţii:
    a) activitatea economică pe care o desfăşoară a produs venituri nete în anul supus recunoaşterii vechimii a căror valoare este cel puţin egală cu nivelul a de 12 ori salariul minim brut pe ţară garantat în plată stabilit potrivit legii în anul respectiv;
    b) este înregistrată la registrul comerţului cu un singur cod CAEN de activitate sau cu codul CAEN principal de activitate pentru care se doreşte recunoaşterea vechimii.
    (2) Vechimea în specialitate este considerată perioada în care PFA a desfăşurat activitate economică şi a achitat contribuţiile, taxele şi impozitele legale, nefiind luată în considerare perioada în care PFA nu a avut activitate generatoare de venit sau a avut activitatea suspendată.
 În acest caz vechimea  ca electromecanic auto  se dovedește cu documente justificative eliberate de către ANAF  și  Registrul Comerțului,  cu respectarea prevederilor legale în vigoare (Legea nr. 125/2022).
 Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru persoanele cu handicap adeverința care atestă starea de sănătate trebuie însoțită de o copie a certificatului de încadrate într-un grad de handicap emis în condițiile legii.
 Copiile de pe actele prevăzute la  literele b), c), d), e), f), g), h) , precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la  lit. i) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul cazierului judiciar, anterior datei de susţinere a probei scrise. 

 Concursul  se desfașoară în 3 etape succesive. Se pot prezenta la urmatoarea etapă numai cadidații declarați admisi la etapa precedentă. Aceste etape sunt:
 a) selecția dosarelor  de înscriere, pe baza îndeplinirii condițiilor de participare la concurs, se va realiza în data de 14.09.2026. Rezultatul va fi afișat la sediul Serviciului de Ambulanță Județean Brăila  și pe site-ul unității  în data de 14.09.2026 cu mențiunea  “admis” sau “respins” , însoțită, dupa caz, de motivul respingerii dosarului.
Candidații nemulțumiti de rezultatele obținute la selecția dosarelor pot depune, în scris, contestație  în data de 15.09.2026, între orele 8,00 - 14,00, la secretarul comisiei de soluționare a contestațiilor.
Comisia de soluționare a contestațiilor va verifica îndeplinirea de către candidatul contestatar  a condițiilor de participare la concurs  în data de 16.09.2026. Rezultatul  va  fi comunicat,  în scris, candidatului contestatar și va fi afișat  la avizier și pe site-ul unității  imediat dupa soluționare.

b) proba scrisă va avea loc în data de  23.09.2026 ora 9,30 și va consta în testarea cunoștințelor teoretice prin subiecte tip sinteză, formulate din bibliografia și tematica afișată.
Rezultatul  va fi comunicat  în data de 23.09.2026.                      .
Sunt declarați admiși  candidații care au obținut  minimum 50 de puncte.
Termen de  contestație – 24.09.2026,  între orele 8,00 - 14,00. Contestațiile vor fi depuse, în scris, la secretarul comisiei de soluționare a contestațiilor.
Soluționarea contestațiilor și comunicarea  rezultatelor- 25.09.2026. 

c) interviul  va avea loc în data 28.09.2026 ora 9,00 și va consta în testarea cunoștințelor teoretice, abilităților, aptitudinilor și motivația candidatilor.
Interviul se realizează conform planului de interviu întocmit de comisia de concurs  pe baza  următoarelor criterii de evaluare:  abilităţi şi cunoştinţe impuse de funcţie, capacitatea de analiză şi sinteză, motivaţia candidatului, comportamentul în situaţiile de criză, abilităţi de comunicare, iniţiativă şi creativitate.
Rezultatul va fi comunicat în data de 28.09.2026.                    .
Sunt declarați admiși la interviu candidații care au obținut  minimum 50 de puncte.
Termen  de contestație – 29.09.2026 între orele 8,00- 14,00. Contestațiile vor fi depuse, în scris, la secretarul comisiei de soluționare a contestațiilor.
Soluționarea contestațiilor și comunicarea rezultatelor – 30.09.2026.                   .

Probele vor fi susținute la sediul Serviciului de Ambulanță Județean Brăila.
Probele concursului  se pot înregistra şi audio/video la solicitarea membrilor comisiei de concurs, cu aprobarea preşedintelui comisiei. Înregistrarea video este permisă numai cu acordul scris al candidaţilor, obţinut în prealabil, cu respectarea datelor cu caracter personal.
Comunicarea rezultatelor la fiecare probă a concursului  se face prin specificarea punctajului final al fiecărui candidat și a mențiunii ”admis” sau “respins”. Rezultatele vor  fi  afișate la sediul  și pe  pagina de internet a instituției.
Rezultatele  la  contestațiile depuse vor fi comunicate,  în scris, candidaților contestatari și vor fi  afișate la sediul și  pe site-ul instituției, imediat dupa soluționare.
Punctajul final se calculează ca medie aritmetică a punctajelor obținute la proba scrisă si la interviu. 
Se consideră ‘admis ‘ candidatul care a obținut cel mai  mare punctaj dintre candidații care au concurat pe același post, cu condiția ca aceștia sa fi obținut punctajul minim necesar.
La punctaje egale are prioritate candidatul  care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fi invitați la un nou interviu  în urma căruia comisia de concurs  va decide asupra candidatului câștigător.

Rezultatul final al concursului va fi afișat  la sediul și pe pagina de internet a unității, prin specificarea punctajului final al fiecărui candidat și a mențiunii  "admis" sau "respins" în data de 01.10.2026.    
Candidatul nemulțumit de modul de soluționare a contestației se poate adresa instanței de contencios administrativ, în conditiile legii.
Anexăm bibliografia, tematica și fișa de post corespunzătoare funcției  de  muncitor calificat IV – electromecanic auto.
Informații suplimentare se pot obține la sediul Serviciului de Ambulanță Județean Brăila – compartiment RUNOS, tel: 0239611000 sau 0785200151.
În cazul în care, din motive obiective, nu se poate respecta data, ora și locul desfășurării probelor de concurs, unitatea va anunța prin afișare, la sediul unității(avizier) și pe site-ul acesteia, modificările intervenite în desfășurarea concursului.
Pe toată perioada desfașurării concursului se vor respecta măsurile de igiena și  dezinfecție. 


MANAGER GENERAL INTERIMAR,
DR. IUGA VIORICA

	

       DIRECTOR TEHNIC INTERIMAR,                                                             CONSILIER JURIDIC,                           
          ING. CONSTANTIN GEORGEL                     	                ANGHEL LARISA



                  LIDER DE SINDICAT,         	                            COMPARTIMENT  RUNOS,
                 	        DRAGOMIR VALENTIN	                             SURDEANU CONSTANTA	

